Sojka obyčajná

Sojka obyčajná (iné názvy pozri nižšie; lat. Garrulus glandarius) je druh vtáka z rodu sojka (Garrulus) z čeľade krkavcovitých. Obýva palearktídu a orientálnu oblasť. 

V literatúre sa druh sojka obyčajná v súčasnosti vymedzuje v závislosti od autora rôzne široko - podrobnosti pozri v článku Garrulus. V tomto článku je sojka obyčajná poňatá v širšom zmysle.

 Názvy 
Súčasné slovenské názvy tohto druhu sú sojka obyčajná (resp. do začiatku 50. rokov 20. storočia: sojka obecnáŠPIČKA, V.  Ochrana vtáctva. In: Slovenské ovocinárstvo. č. 375-376, 1939. S. 171), sojka škriekavá [Tento názov bol zavedený v roku 1989/1990 v snahe vyhnúť sa prívlastku "obyčajný"]BRTEK, Ľ. et al. Pri vtáčích hniezdach. Bratislava: Obzor, 1989, S. 203Slovenské menoslovie vtákov (Aves) fauny ČSFR (Dokončenie). In: Kultúra slova č. 10 1990 S. 342 a zriedkavo sojka lesnáPrehľad výsledkov - XXXIX. Východoslovenský tábor ochrancov prírody a krajiny. 2015. S. 13  . Ľudový alebo starší názov je sojkasojka. In: Slovník slovenského jazyka (Peciar)FERIANC, O. Zoológia pre VII. a VIII. triedu slov. gymnázií... 1941. S. 176Rízner, Ľ. V. Živočíchopis. Uh. Skalica 1875. S. 85. Zastarané názvy sú: žežuľa/zezuľaFERIANC, O. Slovenské názvoslovie vtákov. Bratislava: Slovenská akadémia vied, 1958, S. 158žežuľa. In: Historický slovník slovenského jazyka - citát z roku 1793 (Poznámka: Citát z roku 1793 je nesprávne priradený k významu žežuľa = kukučka; protirečí tomu tak latinský ekvivalent graculus, ako aj fakt, že v citovanom texte je kukučka uvedená ako ďalšia položka.) a kriešťavec.

 Opis 
Je veľká ako holub (). Je červenkastohnedá, má čierne fúzy, čierny chvost, biele krídla s bielym políčkom a trblietavo modrým zrkadielkom. Samec a samica sa navzájom nelíšia, mladé jedince sú tmavšie a menej pestro sfarbené. Za letu je nápadná biela škvrna nad čiernym chvostom a široké krídla s bielym poľom a sýto modrými pierkami s čierno-bielymi prúžkami. Lieta ťažko, vlnovito a trepotavo, na zemi poskakuje.

Hlas

Vydáva „reeč-reeč“ alebo „krehk-krehk“ alebo „hieé“. Sojka je schopná napodobňovať iné vtáčie a zvieracie zvuky. Dokáže imitovať mečanie kozy, vŕzganie nenamazaného kolieska fúrika a dokonalým majstrom je vo vytváraní škrípavých tónov svojho spevu.

 Rozšírenie 
Vyskytuje sa v ihličnatých, listnatých a zmiešaných lesoch a v rozsiahlejších mestských parkoch. Prevažne stály druh. Hniezdo je umiestnené vysoko na strome, väčšinou neďaleko od okraja lesa. Obýva severozápadnú Afriku, celú Európu, Sibír a východnú Áziu po Čínu. U nás je rozšírená vo všetkých typoch lesov a sťahuje sa do miest.

Výskyt a stav na Slovensku
Na Slovensku hniezdi skoro na celom území, v zime čiastočne migruje západným smerom a zimovanie bolo zistené na 91,60 % mapovacích kvadrátov. 

Odhadovaný počet hniezdiacich párov je 15 000 - 30 000, zimujúcich jedincov 32 000 - 65 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC* A2b - menej dotknutý. 

 Hniezdenie
Hniezdi v apríli až máji raz za rok. Plytké tanierovité hniezdo z vetvičiek, stoniek a korienkov je umiestnené v korunách stromov. Samice znášajú 5 – 6 zelenkastých, drobne hnedo škvrnitých vajec, na ktorých sedia obidvaja rodičia 16 – 17 dní, mláďatá potom kŕmia asi 19 – 20 dní.

Potrava
Na jar viac hmyz, ináč žalude, oriešky, bobule.

 Ohrozenosť 
Podľa Medzinárodnej únie na ochranu prírody a prírodných zdrojov sojka obyčajná patrí medzi najmenej ohrozené druhy, celková populácia je stabilná, nie sú známe žiadne ohrozenia alebo poklesy, v Európe bol v rokoch 19802013 zistený mierny nárast stavov.

 Ochrana na Slovensku 
Je zákonom chránená (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 500 €  (Vyhláška MŽP č. 170/2021).
Druh je zaradený do smernici o vtákoch (Príloha II).

 Galéria 

Referencie

 Iné projekty 

 Externé odkazy 
 Hlasové ukážky vtákov z projektu Českého rozhlasu (po česky)



Kategória:Krkavcovité
Kategória:Najmenej ohrozené druhy
Kategória:Vtáky na Slovensku